stanford-oval/wikipedia huggingface dataset:
חג המולד בישראל

הארת עץ חג המולד בעיר נצרת
תהלוכת חג מולד בכנסיית הבשורה בנצרת, 1986, אוסף דן הדני, הספרייה הלאומית
עץ חג המולד בחגיגות החג של החגים בחיפה, 2021
חגיגות חג המולד בישראל הן מועטות ביחס למקומות אחרים בעולם. מכיוון שרק 1.8% מאוכלוסיית המדינה הם נוצרים וחג המולד אינו נמנה עם חגי ישראל ומועדיו, חג המולד אינו חג נפוץ בישראל. עם זאת, סיפור חג המולד אירע לפי המסורת בארץ ישראל, בשטחי מדינת ישראל ובאזורים הנתונים לשליטתה. בין המקומות הקשורים לחג המולד כמה מהאתרים הקדושים ביותר לנצרות, כמו העיר נצרת. אתרים אלה הם גם מוקד משיכה לתיירות צליינית לארץ ישראל. טקסים מיוחדים לחג המולד נערכים ברחבי ישראל בכנסיות נוצריות לצד קונצרטים לחג המולד, שווקים, בזארים, תהלוכות, דרשות ואירועים.
באזורים עם אוכלוסיות נוצריות כמו יפו, חיפה, נצרת, העיר העתיקה בירושלים, ניתן לראות את סמלי חג המולד. עיריית נצרת מאירה באורות חג המולד ובשווקים בחיק הטבע שחוגגים חג המולד תוך שיתוף פעולה עם עמותת אלמאוכב. עיריית חיפה מקדמת סדרה של אירועי חוצות בשם "החג של החגים" שפונים למאמיני שלוש הדתות. מעבר לרוח הזו, סמלי חג המולד לא נפוצים ברחבי ישראל. חגיגות חג המולד גם ממוסחרת פחות מאשר בחלק גדול מהעולם המערבי, משום שהיהדות והאסלאם הן שתי הדתות העיקריות של ישראל. בניגוד לקתולים במערב, הכנסייה הקתולית בישראל מייחסת חשיבות גדולה יותר לפסחא מלחג המולד, כאשר מנהגים המזוהים עם חג המולד במערב, כגון חלוקת מתנות, עצי אשוח ועוד מהווים חידוש יחסי, ונכנסו רק באמצע המאה העשרים.
בתקופת המנדט הבריטי צוין החג באופן נרחב, ומשרדי הממשלה היו סגורים. כמו כן, לקראת תום המנדט שלח הנציב העליון אגרת לכבוד החג והטקסים שודרו ברדיו והוסרטו. עם קום המדינה, המשיכו להיות טקסים אלה משודרים ברדיו בישראל.
מרדכי אולמרט

בית בלה ומרדכי אולמרט בנחלת ז'בוטינסקי, היום  שכונה בבנימינה
מרדכי אולמרט (16 בינואר 1908 - 30 במרץ 1998) היה פעיל ציוני רוויזיוניסטי, איש התיישבות, חבר הכנסת השלישית והרביעית. אביו של ראש הממשלה לשעבר, אהוד אולמרט.
קורות חיים

אולמרט נולד באימפריה הרוסית, בעיר בוגורוסולן בחבל (גוברניה) של סמרה שעל הנהר וולגה, למשפחה יהודית, שישבה במקום דורות מספר.
אבי סבו היה קנטוניסט, שנחטף בילדותו וגויס לצבא הצאר. לאחר שירות מאולץ במשך 25 שנים, שוחרר והתיישב בסמרה. שם המשפחה "אולמרט" הוא ככל הנראה שיבוש של שמו האמיתי מילדותו, שאותו לא זכר במדויק.
בעקבות המהפכה הבולשביקית ב-1917 נמלטה המשפחה למנצ'וריה שבסין והתיישבה בעיר ציציקר שליד חרבין וכעבור עשר שנים הצטרפה לקהילה היהודית הגדולה של יוצאי רוסיה בעיר חרבין. מרדכי אולמרט, באותה עת בן 19 ומעריץ של זאב ז'בוטינסקי, נמשך לפעילות ציונית ויחד עם קבוצת צעירים שגיבש סביבו הקים ב-1929 את סניף בית"ר בעיר ועמד בראשו. התנועה קנתה אחיזה רחבה בקרב הצעירים היהודים בעיר, ובתוך זמן קצר הייתה לתנועה המובילה במקום. באותה תקופה הכיר אולמרט את בלה וגמן, פעילה נלהבת בתנועה, והשניים נישאו.
ב-1930 עזב אולמרט את חרבין, ולאחר שנים אחדות באירופה בהן למד חקלאות בהכשרה בהולנד, הגיע לארץ ישראל בשנת 1933 יחד עם רעייתו בלה. השניים הצטרפו למחתרת האצ"ל והיו פעילים במשימות נגד המנדט הבריטי. הם השתייכו לקבוצה קטנה יחסית של פעילים רוויזיוניסטים שקדשה את ערכי ההתיישבות החקלאית, ובמשך שנים אחדות נדדו בין משקים חקלאיים ביתריים שייסדו עם חבריהם לתנועה. במשק אותו ייסדו במבצר שוני, ששימש גם בסיס לפעולות האצ"ל, נולד השלישי מבין ארבעת בניהם, אהוד אולמרט, אח לעמרם וירמי הבוגרים ממנו. לאחר שנים אחדות עברו משם לייסוד ההתיישבות הביתרית החדשה "נחלת ז'בוטינסקי" בבנימינה, שם השתקעו ושם נולד בנם הרביעי יוסי. במקום הפעילו משק קטן שכלל כרם, מספר פרות ולול תרנגולות.
ב-1947 נשלח אולמרט על ידי מפקד האצ"ל מנחם בגין למסע גיוס תרומות בקרב הקהילות היהודיות בסין, בחרבין ובסביבתה. התרומות שגויסו שימשו למימון האונייה אלטלנה שמפקדה אליהו לנקין היה מקורב מאוד למשפחת אולמרט.
לאחר הקמת המדינה נרתם אולמרט לפעילות פוליטית בתנועת החרות. הוא עמד בראש תנועת ההתיישבות של חרות, וכיהן מטעמה כחבר כנסת בין 1955 ל-1961, בכנסת השלישית והרביעית. כאיש התיישבות עובדת היה במובנים רבים חריג בתנועה, וגם נודע כאפיקורס מוחלט הרחוק מערכי הדת והמסורת. ב-1955 הסתכסך אולמרט עם ראש התנועה מנחם בגין עליו הרבה למתוח ביקורת, ואולץ לוותר על כיסאו ולפרוש מן הכנסת. בהמשך הצטרף לקבוצת הפורשים בראשותו של שמואל תמיר שהקימה את המרכז החופשי והיה מזכ"ל המפלגה, אך לא כיהן מטעמה בכנסת.
את קורות חייו גולל מרדכי אולמרט בספרו האוטוביוגרפי "דרכי בדרך הרבים". בספרו הוא מספר כיצד נתגלגל ממשפחה מתבוללת ברוסיה למנהיג בית"רי בסין, גילה את שורשיו ועלה ארצה עם חזון של עיסוק בחקלאות.
חביב נורמגומדוב

| --- | --- |

 לידה:  20 בספטמבר 1988 (בן 36) רוסיה סילדי, דאגסטן, רוסיה
 מידע כללי
 מדינה:  רוסיה 
 משקל:  70 ק"ג 
 גובה:  1.78 מ'
 khabib.com
 ספורט
 ענף ספורט:  היאבקות
 משקל:  נוצה, קל, מעורב
 תקופת הפעילות:  מ-2008 
 מאמן:  עבדולמנאפ נורמוחמדוב
 הישגים
 פרסים והוקרה:  מסדר ההצטיינות של רפובליקת דאגסטן  honorary citizen of Grozny 
 
חביב עבדולמנאפוביץ' נורמגומדוב (באווארית: ХIабиб Абдуалманпович Нурмухlамадов; ברוסית: Хаби́б Абдулмана́пович Нурмагоме́дов), המכונה גם "העיט", הוא לוחם עבר ואלוף במספר ענפי ספורט לחימה, בהם אמנויות לחימה משולבות וסמבו, ואלוף במשקל קל באליפות הלחימה האולטימטיבית. בעת פרישתו (באוקטובר 2020) דורג ראשון ברשימת הלוחמים הטובים ביותר של UFC.
בין תאריו נמצאים פיינליסט אליפות רוסיה,[דרושה הבהרה] מחזיק גביע ואליפות אירואסיה,[דרושה הבהרה] אלוף רוסיה,[דרושה הבהרה] אלוף העולם פעמיים בסמבו, אלוף אירופה בפאנקרטיון, אלוף עולם בגראפלינג על פי NAGA Grappling. השתתף בכמה תחרויות של M-1 Global, ואף בתחרויות בחסות ארגונים אחרים.
באליפות הלחימה האולטימטיבית הוא מחזיק במאזן של 29 ניצחונות, ללא הפסדים ונחשב בעיני רבים ללוחם המוצלח ביותר אי פעם בתחום ההפלות.
ביוגרפיה

חביב נורמגומדוב נולד בשנת 1988 בכפר סילדי שבחבל צומאדין (בדאגסטן, שבדרום רוסיה), למשפחה ממוצא אווארי. מאז הילדות התאמן תחת הדרכתו של אביו, עבדולמנאפ נורמגומדוב (שהיה מאמן צבאי לג'ודו וסמבו).
הוא החל להתאמן באמנויות לחימה בגיל שמונה. כבר אז היה מתאמן במאבקים עם דובים מאולפים. בגיל 15 החל להתאמן בג’ודו, ובגיל 17 בסמבו. בשנת 2008, בגיל 20, עשה הסבה ל-MMA ועשה את הבכורה שלו כשתוך חודש אחד בלבד הגיע למאזן ארבעה ניצחונות ללא אף תבוסה. בשנת 2012 החל להילחם במסגרת ה-UFC ובמהלך שהותו בארצות הברית, התאמן במועדון AKA (אנ') (האקדמיה האמריקאית לקיקבוקסינג) בהדרכתו של חוויאר מנדס, בסן חוזה.
ביוגרפיה > מקגרגור נגד נורמגומדוב

ב-6 באוקטובר 2018 התמודד נורמגומדוב נגד קונור מקגרגור האירי בהיכל טי-מובייל בלאס וגאס. הקרב הוכרע בכניעה בסיבוב הרביעי על ידי נורמגומדוב באמצעות מניפולציה על הצוואר (neck crank), ובכך נותר בלתי מנוצח, עם מאזן קרבות של 27:0. בסוף הקרב התעוררה באולם מהומה לאחר שמקגרגור דיבר על דתו, משפחתו ומוצאו של חביב בצורה מבזה, נורמגומדוב קפץ מעל זירת האוקטגון אל עבר אחד המדריכים של מקגרגור ותקפו. באותו רגע גם חבריו המתאבקים של נורמגומדוב קפצו מהאולם אל תוך הזירה ותקפו את מקגרגור. בעקבות זאת, סירב נשיא ה-UFC דיינה וייט להעניק לנורמגומדוב את חגורת האליפות בזירה מחשש שהדבר יוביל להתפרעויות אוהדים באולם. כמו כן הוסיף וייט לאחר הקרב כי הוא נגעל מהתקרית וכי חבריו של חביב אשר תקפו את מקגרגור לעולם לא ילחמו שוב ב-UFC, כמו כן הוסיף כי הם נעצרו על ידי המשטרה אך שוחררו לאחר שמקגרגור סירב להגיש תלונה נגדם. בנוסף, ועדת האתלטיקה של מדינת נבדה החרימה לאחר הקרב את הכספים שאמור היה נורמגומדוב לקבל כתוצאה מהשתתפותו בקרב, וזאת עד לסיום חקירת התקרית וקבלת החלטה בנוגע לטיפול בה. מספר ימים לאחר האירוע הודיעה ועדת האתלטיקה של מדינת נבדה כי נורמגומדוב ומקרגור מושעים לעשרה ימים עד לקבלת החלטה בעונשם. מספר ימים לאחר התקרית פרסם נורמגומדוב בחשבון האינסטגרם שלו איום לעבר ה-UFC ונשיא ה-UFC דיינה וייט כי אם חברו של נורמגומדוב, זוביירה טוקוגוב, אשר לקח חלק בתקרית, יפוטר מה-UFC, הוא יעזוב גם כן. תקרית זו התרחשה על רקע של תקרית אחרת שהתרחשה באפריל 2018 במערכה חבריו של קונור מקגרגור לרבות ארטיום לובוב תקפו את הצוות של חביב נורמגומדוב. תקרית זו הסתיימה בדיון משפטי.
ביוגרפיה > גייצ'י נגד נורמגומדוב

ב־25 באוקטובר 2020 התמודד בקרב על המשקל הקל באליפות הלחימה האולטימטיבית מול ג'סטין גייצ'י במרכז האוקטגון באבו דאבי וניצח במה שהיה לקרב הראשון שלו לאחר מות אביו מסיבוכי מגפת הקורונה. בתום הקרב הודיע על פרישה. ב-19 במרץ 2021 הודיע דיינה וייט על פרישתו של חביב מליגת ה-UFC.
ביוגרפיה > חסבולה

נורמגומדוב נודע בזכות שיתוף הפעולה המתמשך שלו עם כוכב הרשת חסבולה, שאף זכה לכינוי "מיני חביב", על שם נורמגומדוב.
חייו האישיים

נורמגומדוב נשוי ואב לשניים. ב-2016 הקים את קבוצת "עיטי MMA" יחד עם זיאווידין מוחמדוב. ביולי 2020 איבד את אביו, שמת בעקבות סיבוכי נגיף הקורונה שבו נדבק, ובעקבות כך, פרש מעולם הספורט. נכון ל-2023, נורמגומדוב הוא מאמן ומלווה בפינה של מספר לוחמי UFC ביניהם אסלאם מחאצ'ב (אנ'), שהתאמנו יחד מילדות.
תארים והישגים

אליפות הלחימה האולטימטיבית
אלוף UFC במשקל קל: 2017, 2018, 2020
זוכה "ביצועי הלילה" (פעם אחת) נגד אדסון ברברוסה
מחזיק בשיא מספר הכרעות בקרבות יחיד (21 ריתוק, 27 ניסיונות, סיבוב 3) נגד הבל טרוחיו
M-1 Global
מספר אליפויות M-1
MMAInsider.net
2013: "פריצת השנה"
KingdomMMA
2013: "פריצת השנה"
Sherdog.com
2013: "פריצת השנה"
2014: פריצת השנה
MMA Nuts.com
2016: "מכת השנה" (נגד מייקל ג'ונסון)
2016: "הקאמבק של השנה"
פרסי MMA
2016: "לוחם השנה"
הערות שוליים

↑  UFC Rankings | UFC.com, www.ufc.com
↑  UFC Official Mixed Martial Arts Rankings, ufc.com
↑  Официальный сайт
↑  עדיין בלתי מנוצח: חביב נורמגומדוב ניצח את קונור מקגרגור בקרב המאה של ה-UFC, באתר וואלה, 7 באוקטובר 2018
↑  BJJEE, Fight Stats: Double Leg Is The Most Common MMA Takedown, Nurmagomedov Most Successful Takedown Artist, Bjj Eastern Europe, ‏2014-10-31 (באנגלית אמריקאית)
↑  "«Может быть, через два боя... ...это всё закончится»". Черновик. 2013-07-26. נבדק ב-2015-01-21.
↑  "עדיין בלתי מנוצח: חביב נורמגומדוב ניצח את קונור מקגרגור בקרב המאה של ה-UFC", באתר וואלה, 7 באוקטובר 2018
↑  נורמגומדוב: "מגרגור דיבר על הדת שלי ועבר כל גבול", באתר ynet, 7 באוקטובר 2018
↑  מלך ה-UFC: נורמגומדוב ניצח והודיע על פרישה
↑  "Известный боец ММА Нурмагомедов презентовал свою команду Eagles team". ТАСС (ברוסית). נבדק ב-2017-02-25.
↑  בגיל 57: אבא של חביב נורמגומדוב מת מקורונה, באתר ONE‏, 3 ביולי 2020
↑  "UFC 219 bonuses: Cris Cyborg, Holly Holm net $50,000 each for five-round title fight". MMAjunkie (באנגלית אמריקאית). 2017-12-31. נבדק ב-2017-12-31.
↑  Scott Harris. "Nurmagomedov Sets UFC Record in Win". נבדק ב-2016-09-28.
↑  2013 MMA Awards - MMANUTS
↑  Sherdog.com. "Sherdog.com's 2013 Miscellaneous Awards - Breakthrough Fighter of the Year". Sherdog. נבדק ב-2016-09-28.
↑  Sherdog.com. "Sherdog.com's 2016 Beatdown of the Year". Sherdog. נבדק ב-2017-02-25.
↑  Sherdog.com. "Sherdog.com's 2016 Comeback Fighter of the Year". Sherdog. נבדק ב-2017-03-03.
↑  "World MMA Awards 2017 Results". MMA Fighting. 2017-03-02. נבדק ב-2017-03-03.
נשיא רוסיה, ולדימיר פוטין, פוגש את נורמגומדוב לאחר שזכה באליפות הלחימה האולטימטיבית.
שקף

ערך זה עוסק במושב עובדים. אם התכוונתם למשמעות אחרת, ראו .
| --- | --- |
בית מגורים ביישוב, 2006
מדינה: ישראל ישראל
מחוז: הדרום
מועצה אזורית: לכיש
גובה ממוצע: ‎418 מטר
תאריך ייסוד: 1981
תנועה מיישבת: חרות בית"ר
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 635 תושבים
    - מתוכם, תושבי ישראל: 557 תושבי ישראל
 מפת מיקום  מפה דינמית   (למפת הר חברון מוגדלת) שקף(למפת הר חברון רגילה) שקף(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שקף(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שקף31°30′54″N 34°56′10″E﻿ / ﻿31.5149653998029°N 34.9359894033912°E﻿ / 31.5149653998029; 34.9359894033912  heמפת היישובים של מועצה אזורית לכיש באדום - שקף בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10

חממות בשקף, 2006
שֶׁקֶף הוא מושב עובדים במועצה האזורית לכיש, שהקימו תנועת החרות-בית"ר והסוכנות היהודית.
היסטוריה

היישוב עלה על הקרקע בסוף שנת 1981, כחלק מתוכנית לחזק את ההתיישבות היהודית בקו התפר שבין הר חברון המיושב בכפרים ועיירות פלסטיניים לבין האזור שממערב לו. המושב נמצא כ־200 מטר מהקו הירוק, שמעבר לו נמצאים העיירות בית עווא, דיר סאמת ותרקומיא, בהם עשרות אלפי תושבים. מקור השם שקף ביישוב קדום "אום א-שקף", שמיקומו סמוך ליישוב שקף הנוכחי. בשנת 1987, חמש שנים לאחר הקמתו התגוררו במושב כ-30 משפחות.
בתקופת האינתיפאדה הראשונה סבל המושב מפשיעה חקלאית נרחבת, בשל קרבתו לקו הירוק.
ב-20 ביוני 1988 נרצח חבר המושב, אלי כהן, בעת שעסק בעבודות ריסוס בכרם שלו בשעות הלילה.
בסוף שנות ה-80 סבל המושב מקשיים כלכליים וצבר חובות כבדים, ובהמשך צורף להסדר חובות המושבים.
ב-5 ביוני 1993 התגלו ליד המושב ארבעה מטעני צד. רכב שטח של רשות שמורות הטבע עלה על אחד מהם. הוא התפוצץ, אך איש לא נפגע. חבלן משטרה שהוזמן לנטרל את המטענים האחרים נפצע קשה במהלך המשימה, ומת מפצעיו יומיים אחר כך.
בתקופת האינתיפאדה השנייה, בסוף 2001, הוחל בהקמת גדר בין המושב ליישובים הערבים שמעבר לקו הירוק. במהלך 2003 הוחלט על הקמת גדר ההפרדה לאורך כל הקו הירוק, כולל מעבר בגדר סמוך למושב. בספטמבר 2004 אישרה הממשלה את תוואי גדר ההפרדה הצמודה ליישוב ממזרח, והקמתה החלה זמן קצר אחר כך.
בינואר 2002 אושרה תוכנית להרחבת היישוב, ביוזמה של ועד המושב. עיקרי התוכנית היו איחוד וחלוקה של מגרשים בהסכמת הבעלים, להקמת 115 יחידות דיור נוספות.
ב-2006 הוקם אתר קראווילות עבור מפוני גוש קטיף צמוד למושב, ובו שהה גרעין "מרשם", עד המעבר ליישוב הקבע נטע בשנת 2013. הגרעין התבסס ברובו על מפוני היישוב תל קטיפא מגוש קטיף ותושבי אליאב (חרוב). ביוני 2007, אושרה התוכנית להקמת היישוב חרוב (שאחר כך קיבל את השם בני דקלים) בסמוך למושב ממערב, לאחר שהמושב הגיש התנגדויות לתוכנית, עקב פגיעה בשטחים החקלאיים שלו, היא שונתה.
מיקום וגישה

המושב ממוקם מדרום מזרח לקריית גת וממערב לחברון, בגבול שבין אזור ההר לאזור המדבר ונמצא בתוך שמורה ביוספרית. המושב עטוף בחורש טבעי ובפרחי בר רבים, בהם כלניות, רקפות, צבעונים, אירוסים ועוד. כביש הגישה למושב (כביש 3415) מתחבר צפונה לכביש 35.
בשנת 1999 נסלל כביש בין שקף להתנחלות נגוהות (כביש 3265 שקף-נגוהות), אחר כך נבנה מחסום בגדר ההפרדה בכניסה לכביש (מחסום שקף), בו מותר רק לאזרחים ישראליים לעבור לכיוון נגוהות.
ב-8 ביוני 2009, חנכה החברה הלאומית לדרכים חלק מכביש 358 החדש, קטע באורך 17 ק"מ של כביש המחבר את מושב שקף והיישובים הסמוכים לו (אליאב, נטע, כרמי-קטיף ובני דקלים) למחלף לקייה, ומאז למושב יש גישה ישירה לאזור באר שבע.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  מושב "שקף" יעלה לקרקע בחבל לכיש, דבר, 19 באוקטובר 1981
↑  מושב שקף הוקם לפני כשבע שנים, ומונה 28 משפחות., חדשות, 21 ביוני 1988
↑  כפר שקף 1982־1987, מעריב, 23 בפברואר 1987
↑  עזרא ינוב, מושב שקף בחזית ההתקוממות, מעריב, 23 במאי 1988
קלוד אפללו, חברי שקף תבעו מערבים להסתלק. מנשקו של אחד מהם נפלטו יריות, חדשות, 3 באוגוסט 1988
עזרא ינוב, חובל ציוד במושב שקף, מעריב, 11 בפברואר 1990
↑  איל מגד, רצח בסוף העולם, כותרת ראשית, 29 ביוני 1988
קלוד אפללו, עקבות רוצחיו של אלי כהן הובילו ליישובים ערבים סמוכים, חדשות, 21 ביוני 1988
↑  עזרא ינוב, מקורות: נצמצם את אספקת המים למושב שקף, מעריב, 9 בפברואר 1989
↑  מושב שקף כפר שיתופי של משקי חירות בית"ר נ' בנק החקלאות לישראל בע"מ
↑  נפתלי אדרי ,סלימאן אל־שאפעי, אמנון יוסף, שלמה דרור, אסתי פרז, שוטר נפצע קשה כשניסה לנטרל מטען ליד מושב שקף, חדשות, 6 ביוני 1993
↑  רונית הורביץ, הכי קל להם להתפרץ עלינו, בקו התפר, חדשות, 9 ביוני 1993
↑  מזל מועלם, תושבי קו התפר מבצעים את ההפרדה בעצמם, באתר הארץ, 5 ביולי 2001
מזל מועלם, משרד הביטחון כבר החליט על הפרדה, באתר הארץ, 18 בדצמבר 2001
↑  המעבר בקו התפר יוקם בצד הישראלי, באתר הארץ, 16 ביוני 2003
↑  אלוף בן, ראש הממשלה: התנחלויות גוש עציון, מעלה אדומים  ואריאל ייכללו בתוך הגדר, באתר הארץ, 9 בספטמבר 2004
↑  עמוס הראל, ישראל החלה בבניית גדר ההפרדה באזור הר חברון, באתר הארץ, 5 בספטמבר 2004
↑  גדי גולן, ‏הופקדה תוכנית להרחבת מושב שקף, באתר גלובס, 27 בינואר 2002
↑  טובה דדון, סיור בלכיש: המפונים עדיין מחכים ליישוב קבע, באתר ynet, 27 בספטמבר 2006
↑  צפריר רינת, יישוב למפוני גוש קטיף יקום בלכיש למרות הפגיעה בנוף, באתר הארץ, 6 ביוני 2007
↑  אורית בר-גיל, ‏אושרה התוכנית להקמת הישוב חרוב, באתר גלובס, 4 בספטמבר 2007
↑  צפריר רינת, גבעות לכיש: הוכרזה כמרחב לשימור - אך הבולדוזרים עובדים במרץ, באתר TheMarker‏, 7 במאי 2010
↑  אפי לנדאו, ‏ביבר זכתה במיכרז מע"צ לסלילת עוקף דהריה, באתר גלובס, 2 בדצמבר 1998
↑  צפריר רינת, הבולדוזרים הגיעו גם לגבעות לכיש, באתר הארץ, 7 במאי 2010
| --- | --- |
בקרת זהויות :  NLI: 987007467839505171
יודסיטי

| --- | --- |

 סוג:  חינוך אינטרנטי
 תקופת הפעילות:  יולי 2011 – הווה (כ־13 שנים)
 מייסדים:  סבסטיאן טרן, דייוויד סטבנס ומייק סקולסקי
 הרשמה:  נדרשת
 https://www.udacity.com
 
יודסיטי היא חברה (למטרות רווח) העוסקת בחינוך וסוג ההוראה שהיא מציעה הוא "קורס פתוח מקוון מרובה משתתפים" (MOOC)‏. בעוד שבמקור התמקדה בקורסים בסגנון אוניברסיטאי, החברה הרחיבה את ההיצע לקורסים מקצועיים למומחים בתחום התוכנה וניתוח מידע, על פי הדרישות של חברות היי-טק בעמק הסיליקון בארצות הברית.
החברה הוקמה על ידי סבסטיאן טרן, פרופסור למדעי המחשב באוניברסיטת סטנפורד, דייוויד סטבנס ומייק סקולסקי.
היסטוריה

המניע להקמת יודסיטי היה הצלחתם של קורסים פתוחים במדעי המחשב שהוצעו בשנת 2011 על ידי אוניברסיטת סטנפורד. לקורס בשם "מבוא לאינטליגנציה מלאכותית" שהוצע על ידי סטנפורד בשנת 2011 נרשמו כ-160,000 תלמידים (אם כי רק חלק קטן מהם סיים את הקורס) והדבר עורר עניין רב. הקמתה של יודסיטי הוכרזה בכנס Digital Life Design בשנת 2012. יודסיטי מומנה בתחילה על ידי קרן הון הסיכון צ'ארלס ריבר ונטצ'רס ו-200,000 דולר מכספו הפרטי של טרן. באוקטובר 2012 קרן ההון סיכון אנדריסן הורוביץ הובילה השקעה של עוד 15 מיליון דולר ביודסיטי. בנובמבר 2013 הכריז טרן שליודסיטי יש "מוצר עלוב" ושמעתה ואילך יודסיטי תתמקד בקורסים המיועדים להכשרה מקצועית. נכון ל-28/04/14 היו ליודסיטי 1.6 מיליון משתמשים ב-12 קורסים מלאים ו-26 קורסוויר.
קורסים

שני הקורסים הראשונים שהושקו ביודסיטי נפתחו ב-20 בפברואר 2012,נקראו "CS101-Building a Search Engine" הועבר על ידי דייוויד אוונס מאוניברסיטת וירג'יניה ו- "CS373-Programming a Robotic Car" הועבר על ידי טרן. שני הקורסים משתמשים בשפת התכנות פייתון.
ארבעה קורסים נוספים התחילו ב-16 באפריל 2012 ומשלבים טווח של יכולות ותחומי תוכן, עם מורים הכוללים את סטיב הופמן ופיטר נורביג. חמישה קורסים נספים הוכרזו ב-31 במאי 2012 וכללו לראשונה קורסים מחוץ לתחום מדעי המחשב.
ב-23 באוגוסט 2012 קורס חדש ביזמות עסקית, EP245 הודרך על ידי היזם הפורש סטיב בלנק. ארבעה קורסים בהתמחות מדעי המחשב הוכרזו בשיתוף פעולה עם חברת גוגל, Nvidia, מיקרוסופט, Autodesk, Cadence Design Systems, and Wolfram Research.
יודסיטי הכריזה על שיתוף פעולה עם אוניברסיטת המדינה סן חוזה (San Jose State University) כדי לבצע ניסוי עם שלושה קורסים חדשים, שניים באלגברה ואחד בסטטיסטיקה, המאפשרים קבלת קרדיט אקדמי באוניברסיטת סן חוזה ומוצעים בפורמט אונליין מלא.שלושה חודשים מאוחר יותר הפילוט הורחב וכלל את הקורסים MA006-Visualizing Algebra Patterns and Problems MA008-College Algebra ו- ST095-Elementry statistics כמו גם שני קורסים חדשים CS046-Introduction to programming in Java, PS001-Intro to Psycology. ב-18 ביולי 2013 שיתוף הפעולה הושעה לאחר שחצי מהסטודנטים נכשלו במבחן.
ביוני 2014 הכריזו יודסיטי ו-AT&T על תוכנית ה-"Nanodegree" שעוצבה כדי ללמד מיומנויות תכנות הנדרשות כדי להתאים למשרת תכנות בסיסית ב-AT&T. נאמר כי ניתן להשלים את מתווה הקורסים בפחות משנה, ומחירו 200 דולר לחודש.
קורסים > מבנה הקורסים

הקורסים הם א-סינכרוניים באופיים וניתנים בשפה האנגלית. הם אורכים 3–4 חודשים, עם השקעה של כשש שעות בשבוע. כל קורס מכיל מספר יחידות המכילות הרצאות וידאו עם כתוביות ביחד עם שאלונים מובנים. זאת כדי לעזור לסטודנטים להבין את התפישות, ולחזק את הרעיונות, ולעקוב אחרי שיעורי הבית, המקדמים את המודל של לימוד באמצעות עשייה. קורסי תכנות משתמשים בשפת פייתון. משימות תכנות מקבלות ציון באמצעות תוכנת ציונים אוטומטית בשרתים של יודסיטי.
רישום

במהלך החודשים הראשונים לקיומה של יודסיטי, רישום לקורסים הוגבל עד תאריך היעד להגשת שיעורי הבית הראשונים, והקורסים הוצעו מחדש בכל הסמסטר. מאז אוגוסט 2012 כל הקורסים פתוחים לרישום כל הזמן. כל ההרצאות ומקבצי התרגילים נפתחים לסטודנט לאחר הרישום, והסטודנט יכול להשלים אותם בקצב שלו.
נכון לקיץ 2012, היו ליודסיטי סטודנטים מ-203 מדינות. ארבעים ושניים אחוז מהסטודנטים מארצות הברית, שבעה אחוז מהודו, חמישה אחוז מאנגליה, ארבעה אחוז מגרמניה. בקורס CS101 של יודסיטי יש תלמידים מגיל 13 עד גיל 80.
הסמכה

בסיום קורס הסטודנטים מקבלים תעודה המציינת את רמת ההישגים שלהם, חתומה על ידי המדריך ללא עלות. החל מ-24 באוגוסט 2012, באמצעות שיתוף פעולה עם חברת בדיקות אלקטרוניות Pearson VUE, סטודנטים בקורס CS101 יכולים לבחור להיבחן במבחן נוסף המוכר על ידי מעסיקים.
תוכניות נוספות להנגשת ההסמכה כוללים מבחני אונליין מאובטחים כאפשרות פחות יקרה מהמבחנים המאוישים.
הקמפוס הגלובלי של אוניברסיטת המדינה של קולורדו מציע הסבה של קרדיט לתלמידי הקורס CS101 של יודסיטי הנבחנים באמצעות אמצעים מאובטחים.
יודסיטי משתפת פעולה גם עם המכון הטכנולוגי של ג'ורג'יה, המציע קורסים לתואר שני במדעי המחשב.
פרסים

בנובמבר 2012 זכה סבסטין טרן מייסד יודסיטי בפרס Smithsonian American Ingenuity בתחום החינוך על עבודתו ביודסיטי.
ראו גם

קורסרה
edX
קמפוס IL
לבנסראום

ערך זה עוסק במרכיב באידאולוגיה הנאצית. אם התכוונתם לסיפור קצר מאת אייזק אסימוב, ראו .
חזון "גרמניה הגדולה" על פי רעיונות לבנסראום שנקבעו במסמכים נאציים
יחידות נאציות רוצחות אזרחים פולניים, 1939
אזרחים פולניים מגורשים על ידי יחידות אס.אס, דצמבר 1942
לֶבֶּנְסְרַאוּם (בגרמנית: Lebensraum, תרגום: "מרחב מחיה") היה מרכיב חשוב באידאולוגיה הנאצית ואחד מהעקרונות הפוליטיים המרכזיים שהובילו את אדולף היטלר לכיבושים במזרח אירופה.
לבנסראום היה אחד המניעים למדיניות ההתרחבות של גרמניה הנאצית, אשר שאפה להתרחב ולהשיג שטחים נוספים למען האומה הגרמנית באזורי פולין ומאוחר יותר בברית המועצות. בספרו מיין קאמפף, תיאר היטלר בפירוט את אמונתו שלפיה העם הגרמני זקוק למרחב מחיה, כאשר כיוון ההתפשטות הראוי הוא לעבר מזרח-אירופה, אל שטחי הדגן של אוקראינה ומקורות הנפט והמחצבים של הקווקז. המזרח מאוכלס ברובו באוכלוסייה סלאבית שעל פי הדוקטרינה הנאצית הייתה מגזע "נחות" משמעותית לעומת הגזע הארי, ובחלקים רבים משטחו מצויים גם יהודים רבים, שאותם ראה היטלר לצד הקומוניסטים כאיום המרכזי על הרייך השלישי.
ב-22 באוגוסט 1939, מספר ימים לפני הפלישה הגרמנית לפולין, אמר היטלר: "מטרת המלחמה אינה רק להגיע לקווים מסוימים אלא ההשמדה הפיזית של האויב. לפיכך העמדתי יחידות הרג בכוננות - לעת עתה רק במזרח - עם הוראות להרוג ללא רחמים גברים, נשים וילדים ממוצא פולני. רק כך נשיג את מרחב המחיה אותו אנו צריכים. מי אחרי הכל, מדבר היום על השמדת הארמנים?" (מתוך נאום אוברזלצברג).
לצורך הגדלת האוכלוסייה הארית שתוכל ליישב את שטחי מרחב המחיה הוקם פרויקט לבנסבורן.
היחס לאוכלסייה הסלאבית במזרח אירופה

הייתה זו מדיניות נאצית מוצהרת להרוג, לגרש ולשעבד פולנים, רוסים ועמים סלאבים אחרים, שאותם החשיבו כנחותים משמעותית, ולאכלס מחדש את הארץ בעמים גרמניים. האוכלוסייה הסלאבית אמורה הייתה להיות מושמדת באמצעות הרעבה שיטתית ובכך ליצור עודף של תנובה חקלאית, אשר תאפשר להאכיל את גרמניה ולהחליף בגרמנים את האזורים שמיושבים בסלאבים.
את המדיניות הזו לא הספיקו הנאצים ליישם במלואה, אך בימי מלחמת העולם השנייה נספו שלושה מיליון אזרחים פולנים לא-יהודים (בנוסף לשלושה מיליון יהודים פולנים) בזמן הכיבוש הנאצי החל משנת 1939. מיליונים נוספים נרצחו בשטחי ברית המועצות לאחר הפלישה הנאצית למדינה בשנת 1941.
היחס לאוכלסייה הסלאבית במזרח אירופה > הכיבוש הנאצי של פולין

לאחר פלישת הצבא הנאצי לפולין בספטמבר 1939 חילקו הגרמנים את שטחי פולין אותם כבשו לשני חלקים. החלק המערבי ובו 10 מיליון איש סופח מיידית לרייך השלישי, ואזור מרכז פולין המשיך להתנהל תחת משטר כיבוש צבאי. בחלק המערבי נקטו הנאצים בצעדים מיידיים ל"גרמניזציה" של הטריטוריה החדשה. הם גירשו מיד לאחר הכיבוש פולנים שהתגוררו במערב פולין באזור ורתגאו, שאותו ייעדו לספח לגרמניה הנאצית.
הנאצים רצחו 15,000 אנשי אינטליגנציה פולנית, שהוצאו להורג על פי רשימה שהוכנה מראש. ב-8 במרץ 1940, עיגנו הנאצים את הנחיתות הגזעית של הפולנים בחוק. הם קבעו כי עובד פולני "שיקיים יחסי מין עם גבר או אישה גרמנים, או כל מי שמתקרב אליהם בכל דרך לא ראויה אחרת, צפוי לעונש מוות." הגסטפו הצטווה לאתר כל מי שנחשד בעבירה של חילול גזע (Rassenschande).
בזמן הכיבוש הנאצי של פולין גורשו מבתיהם שני מיליון פולנים נוצרים, כאשר בתיהם ורכושם נתפסו על ידי הגרמנים. עיתונים, ספריות ומוזיאונים נסגרו והוטלו הגבלות חוקיות על השימוש בשפה הפולנית. מטרת הנאצים הייתה למחוק כל זכר לתרבות הפולנית באותם אזורים, וליישב במקום הפולנים שעזבו גרמנים אתניים. גם באזור מרכז פולין נקטו הנאצים במדיניות שיטתית של גירוש ורצח.
היחס לאוכלסייה הסלאבית במזרח אירופה > הכיבוש הנאצי בברית המועצות

לאחר שפלשה גרמניה לברית-המועצות ביוני 1941 במבצע ברברוסה הורחבה מדיניות הטרור שיושמה בפולין גם לאזורים הכבושים החדשים. יחידות האיינזצגרופן הצטוו לרצוח בנוסף ליהודים גם מי שכונו "פעילים קומוניסטים". במסגרת הניסיון להרחיב את מרחב המחיה ננקטו מספר פעולות נוספות כלפי האוכלוסייה המקומית. מיליונים מבני העם הרוסי, האוקראיני ועמים אחרים בברית המועצות גורשו מבתיהם, נשלחו למחנות עבודה בכפייה ונרצחו.
הנאצים רצחו יותר מ-3 מיליון שבויי מלחמה של הצבא האדום, מרביתם באמצעות ירי, הפקרתם לכפור והרעבתם למוות. היחס לשבויי המלחמה מברית המועצות היה שונה לחלוטין מהיחס לשבויי מלחמה שנתפסו בקרבות נגד צבאות המערב.